Diari Oficial de la Generalitat Valenciana


Sumari del DOGV 7156, del 20-11-2013 (2013/10019)

ORDE 19/2013, de 7 de novembre, de la Conselleria d'Infraestructures, Territori i Medi Ambient, per la qual es declara la microreserva de flora del Barranc de les Penyes en el terme municipal d'Altea.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/11/07/19/dof/vci/html**

### Dades del document

Número de DOGV
:   7156

Data del DOGV
:   20-11-2013

Secció del DOGV
:   I. DISPOSICIONS GENERALS

Número del document
:   2013/10157


Data del document
:   07-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Altea
    * protecció de la flora
    * reserva natural
    * espècie protegida
    * legislació

ORDE 19/2013, de 7 de novembre, de la Conselleria d'Infraestructures, Territori i Medi Ambient, per la qual es declara la microreserva de flora del Barranc de les Penyes en el terme municipal d'Altea. [2013/10287]  
Per mitjà del Decret 218/1994, de 17 d'octubre, del Govern Valencià (DOGV núm. 2379, de 03.11.1994), es va crear la figura de protecció d'espècies denominada microreserva vegetal. L'Orde de 7 de desembre de 1995, de la Conselleria d'Agricultura i Medi Ambient (DOGV núm. 2658, de 02.01.1995), va establir la regulació de la senyalització d'estes microreserves. El Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçada i es regulen mesures addicionals de conservació (DOCV 6021, de 26.05.2009) ha modificat parcialment les dos normes anteriors.  
  
Les prospeccions de les poblacions dels tàxons vegetals endèmics, rars o amenaçats en l'àmbit de la Comunitat Valenciana, han definit les parceles que es consideren òptimes per a formar part de la xarxa de microreserves de flora.   
Durant la tramitació d'esta orde s'han complit els passos procedimentals establits en l'article quint del Decret 218/1994, modificat parcialment per la disposició final primera del Decret 70/2009, i totes les microreserves que es declaren complixen els requisits exigits en l'article tercer del Decret 218/1994.  
Per tot l'anterior i a proposta de la Direcció General de Medi Natural, fent ús de les facultats que tinc atribuïdes per l'article 37 de la Llei 5/1983, de 30 de desembre, del Consell, modificada per a Llei 12/2007, de 20 de març,  
  
ORDENE  
  
Article 1. Microreserva de flora que es declara  
Es declara la microreserva de flora del Barranc de les Penyes en el terme municipal d'Altea. La microreserva queda definida en l'annex I, on s'especifiquen els termes següents:  
Denominació  
Límits  
Superfície projectada, expressada en hectàrees  
Terme municipal  
Titularitat del terreny  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent Codi Natura 2000 de la Directiva 92/43/CEE i de la Llei 42/2007, de 13 de desembre, del Patrimoni Natural i la Biodiversitat. Els hàbitats prioritaris en l'àmbit de la Unió Europea estan marcats amb un asterisc.  
  
Pla de gestió, actuacions de conservació i limitacions d'ús.  
En l'annex II s'inclou mapa d'ubicació i de delimitació de la microreserva.  
  
Article 2. Elements exclosos de la microreserva  
No es consideren com a part de la microreserva les pistes forestals o carreteres i les construccions (edificacions, vèrtexs geodèsics, antenes, etc.) preexistents dins dels límits establits en l'annex I.  
  
Article 3. Senyalització  
D'acord amb l'Orde de 7 de desembre de 1995, de la Conselleria de Agricultura i Medi Ambient, per la qual es regula la senyalització de les microreserves (DOGV núm. 2658, de 02.01.1995), modificada parcialment pel Decret 70/2009 (DOCV 6021, de 26.05.2009), s'instalaran els corresponents senyals i elements d'indicació de límits.   
  
  
Article 4. Plans de gestió  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en el pla de gestió, dins de les possibilitats que permeten les lleis anuals de pressupostos generals de la Generalitat Valenciana. Igualment, per a la seua adequada conservació i gestió, en el pla de gestió s'establixen limitacions d'ús.  
  
Article 5. Compatibilitat amb l'activitat cinegètica  
L'existència de la microreserva no implica la prohibició per a l'exercici de la caça.  
  
Article 6. Prohibicions generals  
Per a evitar el trepig generalitzat de la microreserva, que podria perjudicar el desenrotllament normal de las poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs juguen a la hora d'assegurar el correcte funcionalisme de les microreserves, en queda prohibida la captura o recolecció. Es podran autoritzar excepcions a estes prohibicions generals amb fins educatius, científics o conservacionistes. Queda prohibida la realització de senyals amb pintura o altres materials indelebles a la microreserva, a excepció de la senyalització de sendes inscrites en el Registre Públic de Senders de la Comunitat Valenciana creat pel Decret 179/2004, de 24 de setembre, del Consell de la Generalitat Valenciana.  
  
Article 7. Titularitat de la gestió  
Correspon la gestió d'esta microreserves a la Direcció Territorial d'Alacant de la conselleria competent en matèria de protecció de flora silvestre, sense perjuí de les activitats que puguen realitzar els titulars dels terrenys en el marc del pla de gestió. Igualment, correspon a la Direcció Territorial concedir les autoritzacions corresponents per a activitats educatives, científiques i conservacionistes que s'han de fer a la microreserva, o per a l'alçament excepcional de les prohibicions establides en esta orde. En el cas que es tracte de peticions d'activitats per a diverses zones entre les quals estiga inclosa la microreserva, i que afecten dos o més províncies, correspon concedir les autoritzacions a la Direcció General de Medi Natural.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 7 de novembre de 2013  
  
La consellera d'Infraestructures,   
Territori i Medi Ambient,   
ISABEL BONIG TRIGUEROS  
  
  
ANNEX I  
Definició de la nova microreserva de flora i del pla de gestió  
  
Microreserva de flora: Barranc de les Penyes  
  
Límits: la microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
Vèrtex X Y  
1 143377 4280392  
2 842030 4280407  
3 306177 4280415  
4 246690 4280422  
5 580094 4280431  
6 119996 4280439  
7 326815 4280453  
8 695956 4280467  
9 108170 4280478  
66 370614 4280488  
31 449552 4280493  
24 292709 4280490  
04 052832 4280486  
65 331716 4280478  
40 759008 4280467  
78 222012 4280458  
22 895601 4280451  
68 964049 4280445  
53 854877 4280424  
83 812068 4280407  
25 604315 4280389  
70 176602 4280392  
  
Superfície: 0,1 hectàrees.  
Terme municipal: Altea.  
Titularitat: domini públic hidràulic.  
Espècies prioritàries: Pteris vittata.  
Unitats de vegetació prioritàries:   
Fonts petrificants amb formació de travertí (Cratoneurion), Trachelio caerulae - Adiantetum capilli-veneris (Codi Natura 2000: 7220\*)  
  
Boscos i matollars de ribera termomediterranis (Nerio - Tamaricetea), Rubo ulmifolii - Nerietum oleandri (Codi Natura 2000: 92D0)  
  
Pla de Gestió  
Actuacions de conservació:  
Instalació de cartell informatiu amb recomanacions.  
Recolecció periòdica de propàguls de l'espècie prioritària i conservació en banc de germoplasma.  
Aclarida de la vegetació, especialment eliminació d'albarzers (Rubus ulmifolius), per a afavorir el desenrotllament dels exemplars de Pteris vittata.  
Reforçament poblacional de Pteris vittata  
Instalació d'una tanca de fusta per a evitar l'accés dels vianants a la microreserva des del camí de la Font del Garroferet.  
Limitacions d'ús:  
En el règim hídric del llit, les administracions en l'àmbit de les seues competències, colaboraran per a la conservació de la microreserva de flora.  
No podran realitzar-se aclarides o tasques silvícoles dins de la microreserva, excepte en els següents casos:  
a) Extraccions per motius fitosanitaris o per a evitar danys per caiguda sobre les persones o les poblacions d'espècies protegides o amenaçades.  
b) Aclarides post-incendi, si es dóna el cas.  
c) Aclarida de la vegetació, especialment eliminació d'albarzers (Rubus ulmifolius), per afavorir el desenrotllament dels exemplars de Pteris vittata.


Còpia Permalink ELI